b'\n_START_ARTICLE_\nMauser M24\n_START_SECTION_\nZgodovina\n_START_PARAGRAPH_\nPo prvi svetovni vojni je Kraljevina SHS od centralnih sil dobila veliko koli\xc4\x8dino voja\xc5\xa1ke opreme in oro\xc5\xbeja v razli\xc4\x8dnih kalibrih, zato je bila potrebna standardizacija na en kaliber. Leta 1924 so se oblasti odlo\xc4\x8dile za nakup belgijskih mavzeric M24. Istega leta je bil za standardni voja\xc5\xa1ki naboj izbran naboj kalibra 7,9 mm. Med letoma 1925 in 1928 je Kraljevina SHS iz Belgije prejela 100.000 pu\xc5\xa1k in 110 milijonov nabojev zanje. Leta 1928 je bila proizvodnja preme\xc5\xa1\xc4\x8dena v Kraljevino samo, in sicer v Kragujevac. Nekaj tiso\xc4\x8d pu\xc5\xa1k M24 je Kraljevina Jugoslavija izvozila v Tur\xc4\x8dijo. Proizvodnja se je zaradi napada na Jugoslavijo ustavila leta 1941._NEWLINE_Med vojno je bila glavno oro\xc5\xbeje partizanov, \xc4\x8detnikov in domobrancev, uporabljali pa so jo tudi nem\xc5\xa1ki okupatorji, slednji pod imenom Gewehr 291(j). _NEWLINE_Po vojni jo je zamenjala nekoliko izbolj\xc5\xa1ana Zastava M48, prav tako zasnovana na sistemu Mauser.'